«ԱՐՏ ՖԵՍՏ» միջազգային երիտասարդական փառատոնի մասնագիտական հանձնախմբի անդամ, ՀՀ ժողովրդական արտիստ Ռաֆայել Քոթանջյանը հաջողություններ մաղթեց փառատոնի մասնակից երիտասարդներին. «Արդեն չորրորդ տարին է՝ իրականացվում է «ԱՐՏ ՖԵՍՏ» փառատոնը: Ինչպես ամեն տարի, այս տարի եւս ամեն ինչ անում ենք, որ ընդլայնվեն փառատոնի շրջանակները: Մենք չգիտենք, որտեղ, ինչ պայմաններում հանկարծ կարող է ծնվել մի հանճարեղ միտք: Քանի որ շնորհքով մարդիկ շատ կան, բայց նրանք որպես կանոն ամաչկոտ են, մենք ամեն կերպ նրանց դրսեւորվելու հնարավորություն ենք տալիս: Ինչպես ասում են, օգնել է պետք շնորհքով մարդկանց, անշնորհքներն իրենք իրենց համար ճանապարհ կհարթեն»,- ասաց Քոթանջյանը: